هدى شمس الدين

هدى شمس الدين (27 يناير 1925 - 1 يناير 2002) رقاصة و ممثله مصريه مشهوره ، اسمها الحقيقى أليس من أصل أرمينى ،  و دخلت بالمدرسة الأرمينية اللى زرعت بداخلها حبها للفن والتمثيل، وارادت بعد تخرجها ان تشترك بفرقة بديعه مصابنى كراقصة، بعدين فرقة فؤاد الجزايرلى , اللى قام بتقديمها للسينما لأول مرة سنة 1945، بعدين دور ثانوى فى فيلم من إخراجه هوه "الحظ السعيد" مع حسين صدقى و نجاة على .

و اشتركت هدى بالرقص أو التمثيل فى شوية أفلام زى "عدو المجتمع" سنة 1947 مع عقيله راتب و محمود المليجى، ومن بعده "الأب" فى نفس السنه مع زكى رستم و علويه جميل، و فى سنة 1952 بفيلم كوميدى زاد من رصيد هدى عند الجمهور خاصة و أنه مع توأم الكوميديا وقتها اسماعيل ياسين و الياس مؤدب و هو فيلم "حلال عليك" .

و حصلت هدى لأول مرة على البطولة المطلقة مع المطرب محمد أمين، واللى اتجوزته بعدها، فى فيلم "عشرة بلدي" وقامت فيه بدور الراقصة المشهورة باسمها الحقيقى ، والفيلم ده كان خير إعلان ليها كراقصة فى الأساس ليكون ذلك أطول إعلان تشهده مصر، بعدين بطولة سنة 1953 مع كمال الشناوى فى "بينى وبينك" ، وبعدها بطولة ثبعيده مع المطربة اللبنانية نزهة يونس فى "من رضى بقليله" سنة 1955.

شهد التاريخ الفنى للراقصة المصرية مراحل هبوط بعدها، و رجعت للأدوار الثانوية فى "تار بايت" مع سعاد مكاوى و كارم محمود، "صاحب الجلاله" مع فريد شوقى و سميره احمد، و كان آخر أفلامها سنة 1965 مع احمد رمزى و محمد عوض.
 ملخص 
 درست فى المدرسة الارمينية
 اشتغلت فى السينما و كانت بطلة فى شوية افلام
 اكتشفها نيازى مصطفى
 انضمت لفرقة بديعه مصابنى
 اتجوزت المطرب محمد امين

 فيلموجرافيا 
 اخر جنان (1965)
 صاحب الجلالة (1963)
 شهيدة الحب الإلهى (1962)
 اسماعيل يس فى السجن (1961)
 الضوء الخافت (1961)
 فطومة (1961)
 العتبة الخضراء (1959)
 قلوب حائرة (1956)
 تار بايت (1955)
 كابتن مصر (1955)
 المقدر والمكتوب (1953)
 مجلس الإدارة (1953)
 حلال عليك (1952)
 عشرة بلدى (1952)
 مكتب الغرام (1950)
 بنت العمدة (1949)
 نص الليل (1949)
 مبروك عليكى (1949)
 فتنة (1948)
 الاب (1947)
 الحظ السعيد (1945)

تصنيف:رقاصات شرقيات مصريات
تصنيف:رقاصات مصريات
تصنيف:ممثلات مصريات
تصنيف:ممثلات اغراء
تصنيف:مصريين ارمينيين
تصنيف:اقباط